****

**Republika e Kosovës**

**Republika Kosova – Republic of Kosovo**

***Qeveria – Vlada – Government***

**Ministria e Ekonomisë**

***Ministarstvo Ekonomije -Ministry of Economy***

**Javni poziv za izražavanje interesovanja za učešće u komisijama procene za procenu predloga projekata NVO-a**

Priština: 08.03.2024

Ministarstvo ekonomije tokom 2024. godine planira da kroz javne pozive pruži finansijsku podršku za implementaciju projekata Nevladinih organizacija u oblastima koje se odnose na:

1. Promovisanje razvoja IKT na Kosovu
2. Promocija digitalnog obrazovanja u osnovnim i srednjim školama na Kosovu.
3. Organizacija specijalizovanih obuka iz 5G, Blockchain, 3D štampanja, Veštačke inteligencije i Cloud Computing tehnologija;
4. Organizovanje šema stažiranja za mlade ljude obučene u IKT projektima i za studente društvenih nauka

Uredba MF- br. 04/2017 o kriterijumima, standardima i postupcima za javno finansiranje NVO, član 8, stav 3.2 predviđa da deo svake komisije procene za procenu predloga projekata NVO pristiglih po javnim pozivima, treba da budu dva predstavnika iz grupe spoljnih stručnjaka, od kojih bi jedan trebalo da bude predstavnik NVO-a.

Ministarstvo ekonomije poziva sve zainteresovane kandidate da apliciraju za upis u registar spoljnih stručnjaka, koji će prema potrebi ME-a biti imenovani za članove komisije za procenu predloga projekata koje dostavljaju NVO-i za finansiranje iz javnih sredstava.

 Pravo apliciranja imaju:

* Zaposleni u nevladinim organizacijama aktivnim u Republici Kosovo;
* Nezavisni stručnjaci koji imaju radno iskustvo vezano za oblašću javne uprave, izradu i upravljanje projektima ili slične oblasti.

Kandidati moraju ispuniti sledeće uslove:

* Moraju imati najmanje završene Bachelor studije iz oblasti ekonomije, upravljanja projektima, javne uprave, poslovnog menadžmenta ili drugih srodnih oblasti;
* Da imaju najmanje 5 godina radnog iskustva;
* Da imaju iskustva u projektima NVO-a;
* Da ne budu imenovani za političare, civilne službenike ili slična radna mesta u državnoj administraciji.

Kandidati moraju dostaviti sledeća dokumenta:

* Pismo motivacije;
* Ažurirani CV;
* Dokaz o obrazovanju i radnom iskustvu;
* Zaposleni u NVO-u moraju dostaviti pismo o nominaciji od strane rukovodioca NVO-a u kojoj je aplikant zaposlen.

Apliciranje se može izvršiti putem elektronske pošte slanjem potrebne dokumentacije na atdhetare.mushica@rks-gov.net, ili podnošenjem fizičkog primerka potrebne dokumentacije, Ministarstvu ekonomije, trg „Majke Tereze”, br. 36, Priština, Arhiv ME-a. Rok za apliciranje ostaje otvoren do **22.03.2024** godine.

Ministarstvo ekonomije će, nakon procene aplikacija, pripremiti registar spoljnih stručnjaka, koji će biti pozvani prema potrebi komisije za procenu projekata/programa NVO-a.